open-index/open-wikipedia-markdown huggingface dataset:
Daosheng

**Daosheng** (chinés tradicional e simplificado: 道生; *pinyin*: Dàoshēng; Wade-Giles: Tao4 Sheng1), tamén coñecido como **Zhu Daosheng** (chinés tradicional e simplificado: 竺道生; *pinyin*: Zhú Dàoshēng; Wade-Giles: Chu2 Tao4-sheng1), nado contra 360 e finado en 434, foi un influente erudito budista chinés do período das Seis Dinastías. É coñecido por defender os conceptos de iluminación súbita e a universalidade da natureza de Buda.

## Traxectoria 
### Primeiros anos e formación 
Daosheng naceu en Pengcheng. Aos once anos abandonou o fogar para facerse monxe. Principiou os seus estudos con Zhu Fatai (320-387) en Jiankang, mais logo ingresou no mosteiro do Lushan con Huiyuan (334-416). Entre 405 e 406, estivo con Kumārajīva (344-413) en Chang'an, perfeccionando a súa educación. Converteuse nun dos principais eruditos budistas do seu tempo, considerado un dos "quince grandes discípulos" de Kumārajīva.

Segundo Sengzhao (384-414), Daosheng axudou a Kumārajīva coa súa tradución do *sutra do loto*; ademais, comentou este mesmo sutra, así como o *sutra de Vimalakirti* e o *sutra aṣṭasāhasrikā prajñāpāramitā* (porén, este último comentario perdeuse).. En 408, regresou a Lushan, e en 409 a Jiankang, onde permaneceu durante máis de 20 anos. A partir de 419, viviu no mosteiro Qingyuan de Jiankang.

### Polémicas e derradeiros anos 
Daosheng foi moi polémico por atribuírlle natureza de Buda aos icchantikas (persoas incrédulas que non cren para nada no budismo), segundo a súa interpretación persoal dunha versión curta do *Mahaparinirvana sutra*. Este texto parece negarlle a budeidade aos icchantikas; porén, outra versión máis longa (descoñecida para Daosheng e os seus contemporáneos naquel momento) inclúeos de xeito explícito na universalidade da natureza de Buda. Esta doutrina de Daosheng, malia ser aceptada polo *Nirvana sutra* na súa edición máis extensa, implicou a súa expulsión da comunidade budista en 428 e 429, razón pola que regresou ao monte Lu en 430.

Logo de o *Nirvana sutra* ser traducido na súa totalidade por Dharmakṣema (385-433) despois de 430, Daosheng foi vindicado e louvado pola súa intuición. Non obstante, decidiu permanecer en Lushan, completando o seu comentario ao *Sutra do loto* en 432. Faleceu nese mesmo lugar en 434.

A súa esexese do *Nirvana sutra* tivo grande influencia nas interpretacións do concepto de natureza de Buda no budismo chinés, avanzando as ideas da escola *chan*, que emerxería ao longo do século VI.

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
*
Concello de Skellefteå

**Skellefteå** é un concello sueco do condado de Västerbotten, na provincia histórica do mesmo nome. A súa capital é a cidade de Skellefteå.

O concello naceu coa reforma municipal de 1971 a través dunha transformación da cidade de Skellefteå. No ano 1974 foron incorporados os concellos de Burträsk e Lövånger. Trátase do municipio costeiro con máis superficie do país, e varios ríos, entre eles o Skellefteälven, flúen a través del. Ao redor do 80% da superficie do municipio está cuberta de bosque. O municipio ten un arquipélago con 695 illas no golfo de Botnia. A zona contén o xacemento de Skelleftefältet con mineral de ouro, prata e cobre, que é a base para a comunidade empresarial con empresas como Boliden, que a principios da década de 2020 era o maior empregador privado do municipio. Porén, o maior empregador é o propio concello.

Dende a fundación do concello en 1971 ata mediados da década dos 90 a poboación medrou. Despois a tendencia cambiou e o municipio perdeu habitantes durante os seguintes 20 anos. Dende 2015 a poboación volveu medrar, gañando uns 7 000 habitantes en 10 anos e situandose nos 78 150 en 2025.

## Xeografía 
O concello de Skellefteå limita ao norte co municipio de Piteå, e ao suroeste co de Arvidsjaur, ámbolos dous no condado de Norrbotten. Ao sur limita cos concellos de Umeå e Robertsfors, ao suroeste co de Vindeln, e ao oeste co de Norsjö, todos eles no condado de Västerbotten.

## Notas
Concello de Uppsala

**Uppsala** é un concello sueco no condado do mesmo nome. A súa capital é a cidade de Uppsala, que tamén é a capital do condado.

Trátase do cuarto municipio de Suecia con máis poboación, con 248 016 habitantes no ano 2024, sendo Uppsala tamén a cuarta cidade máis grande do país.

A cidade de Uppsala, situada no extremo norte da baía do Mälar Ekoln, está principalmente rodeada de vastas e cultivadas chairas arxilosas. A economía local estivo moi ligada durante moito tempo á capital, onde se atopan a universidade e as axencias gobernamentais. 

## Xeografía 
O concello de Uppsala atópase na parte central da provincia histórica de Uppland e limita ao sur cos municipios de Knivsta e Håbo, ao suroeste co de Enköping, ao leste co de Heby e ao norte cos de Tierp e Östhammar, todos no condado de Uppsala, así como co concello de Norrtälje ao leste, no condado de Estocolmo. O concello de Uppsala está situado na beira norte do lago Mälar onde desemboca o río Fyrisån.

## Notas
Teorema de Lagrange (teoría de grupos)

[miniatura| G é o grupo \mathbb{Z}/8\mathbb{Z}, os [Aritmética modular|enteiros mod 8 baixo adición. O subgrupo H contén só 0 e 4, e é isomorfo a \mathbb{Z}/2\mathbb{Z} . Hai catro coclases de H pola esquerda: H en si, 1+H, 2+H e 3+H (escrita usando notación aditiva xa que este é un grupo aditivo). Xuntos dividen todo o grupo G en conxuntos de igual tamaño e non superpostos. Así, o índice [G : H] é 4.]]

No campo matemático da teoría de grupos, **o teorema de Lagrange** afirma que se H é un subgrupo de calquera grupo finito , entón |H| é un divisor de |G|, é dicir, a orde (número de elementos) de cada subgrupo H divide a orde do grupo G.

O teorema recibe o nome de Joseph-Louis Lagrange. A seguinte variante indica que para un subgrupo H dun grupo finito G, non só é |G|/|H| un enteiro, tamén o seu valor é o índice [G:H], definido como o número de coclases esquerdas de H en G .

Esta variante cúmprese aínda que G sexa infinito, sempre que se interpreten |G|, |H|, e [G:H]  como números cardinais.

## Proba 
As coclases esquerdas de  en  son as clases de equivalencia dunha determinada relación de equivalencia en : concretamente, chamemos a  e  en  como equivalentes se existe  en  tal que . Polo tanto, o conxunto de coclases esquerdas forma unha partición de . Cada clase esquerda  ten a mesma cardinalidade que  porque x \mapsto ax define unha bixección H \to aH (o inverso é y \mapsto a^{-1}y ). O número de coclases esquerdas é o índice . Polas tres relacións anteriores temos,

: \left|G\right| = \left[G : H\right] \cdot \left|H\right|.

## Aplicacións 
Unha consecuencia do teorema é que a orde de calquera elemento  dun grupo finito (é dicir, o menor número enteiro positivo  con , onde  é o elemento identidade do grupo) divide a orde dese grupo, xa que a orde de  é igual á orde do subgrupo cíclico xerado por   Se o grupo ten  elementos, dedúcese que 

: \displaystyle a^n = e\mbox{.}

O teorema tamén mostra que calquera grupo de orde primo é cíclico e simple, xa que o subgrupo xerado por calquera elemento non identidade debe ser o propio grupo enteiro.

## Existencia de subgrupos de orde dada 
O teorema de Lagrange suscita a pregunta inversa de se cada divisor da orde dun grupo é a orde dalgún subgrupo. Isto en xeral non se cumpre: dado un grupo finito *G* e un divisor *d* de | *G* |, non necesariamente existe un subgrupo de *G* con orde *d*. O exemplo máis pequeno é *A*4 (o grupo alternante de grao 4), que ten 12 elementos mais ningún subgrupo de orde 6.

Hai recíprocos parciais do teorema de Lagrange. Para os grupos xerais, o teorema de Cauchy garante a existencia dun elemento, e polo tanto dun subgrupo cíclico, de orde calquera primo que divide a orde do grupo. O teorema de Sylow estende isto á existencia dun subgrupo de orde igual á potencia máxima de calquera primo que divide a orde do grupo. Para os grupos resolúbeis, os teoremas de Hall afirman a existencia dun subgrupo de orde igual a calquera divisor unitario da orde do grupo (é dicir, un divisor coprimo do seu cofactor).
## Notas 
## Véxase tamén 
### Bibliografía 
* 
* 
* 
* 

### Outros artigos 
* Grupo (matemáticas).
* Coclase.
Straume

***Straume*** é un filme letón de 2024 dirixido por Gints Zilbalodis e escrito por Zilbalodis e Matīss Kaža. O filme non ten diálogos, e conta a historia dun gato, un can, un capibara e un lémure, nun mundo aparentemente posthumano, que tentan sobrevivir mentres o nivel da auga aumenta drasticamente ao seu redor.

A produción do filme comezou en 2019 e durou cinco anos e medio. A animación realizouse usando o software Blender, de balde e de código aberto. É unha coprodución letoa, francesa e belga.

Na 97ª edición dos Óscar gañou o premio na categoría de mellor filme de animación. Foi escollido como candidato de Letonia para o Óscar ó mellor filme internacional, sendo finalmente nomeado.

## Notas 
## Véxase tamén 
### Outros artigos 
* Filmes de Letonia propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
### Bibliografía 
* 
* 
* 
* 
* 
* 
*
Concello de Sollentuna

**Sollentuna** é un concello sueco no condado de Estocolmo. Ten a súa capital no distrito de Tureberg. Dende o ano 2015 a meirande parte dos edificios do municipio están incluídos no aglomerado urbano de Upplands Väsby och Sollentuna, aínda que o distrito de Sjöberg está incluído na área urbana de Estocolmo.

O concello atópase nunha paisaxe de val de fractura caracterizada por alturas cubertas de bosques de coníferas e chairas arxilosas cultivadas ou lagos nas depresións. Algo menos do 40 por cento da superficie do concello estaba edificada en 2020.

A principios da década de 2020 a economía local estaba dominada polo sector público e por empresas de servizos. A súa situación na área metropolitana de Estocolmo fai que a meirande parte dos seus traballadores teñan os seus postos de traballo fóra do municipio.

Dende a fundación do concello en 1971 a súa poboación medrou considerablemente, pasando dos 37 723 habitantes en 1970 ata os 77 624 no ano 2024. 

## Notas
Concello de Älvkarleby

**Älvkarleby** é un concello sueco no condado de Uppsala. A súa capital é a localidade de Skutskär. No ano 2024 o municipio tiña unha poboación de 9 552 habitantes.

## Xeografía 
O concello de Älvkarleby atópase no extremo norte do condado de Uppsala. Ao sueste limita co municipio de Tierp, tamén en Uppsala, e ao oeste co de Gävle, no condado de Gävleborg.

## Notas
Concello de Vingåker

**Vingåker** é un concello sueco no condado de Södermanland. A súa capital é a localidade de Vingåker. A parte occidental do pobo de Läppe atópase na provincia histórica de Närke, mentres que o resto do concello está na de Södermanland.

No norte do municipio está o lago Hjälmar, e o río Vingåkersån atravesa o concello de oeste a leste. A industria téxtil foi a base da economía local, pero co tempo foi perdendo importancia. A principios da década de 2020 case unha cuarta parte da poboación estaba empregada na sanidade e nos coidados.

Ata os anos 90 a poboación medrou, pero despois a tendencia foi negativa. No ano 2024 o municipio tiña unha poboación de 8 750 habitantes.

## Xeografía 
O concello de Vingåker atópase no extremo occidental do condado de Södermanland, na beira sur do lago Hjälmar. Limita ao leste co municipio de Katrineholm, tamén en Södermanland, ao sur co de Finspång, no condado de Östergötland, e ao oeste co de Örebro, no condado de Örebro.

## Notas
Concello de Söderköping

**Söderköping** é un concello sueco no condado de Östergötland. A súa capital é a localidade de Söderköping.

A paisaxe varía nas distintas partes do concello. No leste hai un extenso arquipélago, e no norte hai unha forte falla. A industria turística foi importante durante moito tempo para o sector privado, grazas sobre todo á canle de Göta, que remata no concello, e ao arquipélago de Sankt Anna.

Dende a fundación do concello no ano 1971 a tendencia de poboación foi positiva, especialmente ata mediados da década de 1990. No ano 2024 o municipio tiña 14 789 habitantes.

## Xeografía 
O concello atópase no leste da provincia histórica de Östergötland, con costa no mar Báltico e no arquipélago de Sankt Anna. Söderköping limita ao sur cos concellos de Valdemarsvik e Åtvidaberg, ao oeste co de Linköping e ao norte co de Norrköping, todos eles no condado de Östergötland.

## Notas
Caixa negra (teoría de sistemas)

thumb|right|Un modelo de caixa negra pode ser usado para describir as saídas dos sistemas en función das entradas
En ciencia, informática e enxeñaría, unha **caixa negra** é un sistema que se pode ver en función das súas entradas e saídas (ou características de transferencia ), sen ningún coñecemento do seu funcionamento interno. A súa implementación é "opaca" (negro). O termo pódese usar para referirse a moitos funcionamentos internos, como os dun transistor, un motor, un algoritmo, o cerebro humano ou unha institución ou goberno.

Para analizar un sistema aberto cun típico enfoque de "caixa negra", só se contará o comportamento de estímulo/resposta, para inferir a caixa (descoñecida). A representación habitual deste sistema de caixa negra é un diagrama de fluxo de datos centrado na caixa.

O contrario dunha caixa negra é un sistema no que os compoñentes internos ou a lóxica están dispoñíbeis para a súa inspección, que se chama máis comunmente caixa branca (ás veces tamén coñecida como "caixa transparente" ou "caixa de vidro").

## Teoría de sistemas 
Na teoría de sistemas, a caixa negra é unha abstracción que representa unha clase de sistema aberto concreto que só se pode ver en termos das súas entradas de estímulo e reaccións de saída:

A comprensión dunha caixa negra baséase no "principio explicativo", a asunción dunha relación causal entre a entrada e a saída. Este principio estabelece que a entrada e a saída son distintas, que o sistema ten entradas e saídas observábeis (e relacionábeis) e que o sistema é negro para o observador (non se pode abrir).
## Notas 
## Véxase tamén 
### Bibliografía 
* Rene Thom: *Mathematical Models of Morphogenesis.* Chichester: Ellis Horwood 1984. ISBN 0-13-561515-1
### Outros artigos 
* Teoría de sistemas.
Luruaco

**Luruaco** é un concello de Colombia que se atopa no departamento de Atlántico.

## Historia 
Antes da colonización española, no lugar xa había un casarío indíxena, dominado polo cacique **Uruaco**, que daría orixe ao nome da vila. A súa fundación estabeleceuse o 16 de maio de 1533. Foi descuberta polos españois en 1553.
 
En 1914, a zona converteuse nun correxemento de Sabanalarga. En 1953 creouse o concello co nome de Roberto Urdaneta Arbeláez, na honra do político conservador. Posteriormente, en decembro de 1954, a Asemblea Departamental cambioulle o nome e chamouna San José de Luruaco na honra dos antigos poboadores indíxenas da rexión.

## Notas
Malambo, Atlántico

**Malambo** é un concello de Colombia que se atopa no departamento de Atlántico. Forma parte da área metropolitana de Barranquilla.

## Historia 
### Época precolombiana 
No territorio de Malambo existían varios grupos indíxenas co seu respectivo cacique Mokaná, Bonda, Coto, Pocigueica.

Identifícase a cultura Malambo (además da cultura Momil) con cerámica de representación xeométrica ou antropomorfa e zoomorfas, ademais do predominio do millo.

## Notas
Concello de Umeå

**Umeå** é un concello sueco no condado de Västerbotten. A súa capital é a cidade de Umeå, que tamén é a capital do condado.

Na parte interior do municipio hai terreo primitivo montañoso pero tamén grandes áreas de turbeiras. A costa está formada por superficies chas con bosque. As terras cultivadas atópanse ao longo de vales como os dos ríos Umeälven e Sävarån. O distrito de Röbäck alberga a maior paisaxe agrícola continua de Norrland, Röbäckssllätten. Desde a década de 1990, a economía local estivo dominada pola administración, os servizos e a educación. A principios da década de 2020 os sectores de servizos públicos e privados representaban a maior parte do emprego do municipio.

Dende a fundación do concello en 1971 a poboación aumentou considerablemente, pasando de 69 547 en 1970 a 134 249 en 2024. 

## Notas
Manatí, Atlántico

**Manatí** é un concello de Colombia que se atopa no departamento de Atlántico. Segundo os datos do censo de 2015, ten unha poboación de 15.723 habitantes. É unha das poboacións cos rexistros de temperatura máis altas de Colombia.

## División político administrativa 
Ademais da súa cabeceira municipal, Manatí ten baixo a súa xurisdición os seguintes centros poboados:

* El Porvenir (La Compuertas)
* Villa Juana

## Notas
Santo Tomás, Atlántico

**Santo Tomás** é un concello de Colombia que se atopa no departamento de Atlántico.

## Xeografía 
Ten unha superficie de 67 km² e atópase a unha distancia de 25 km de Barranquilla, nun terreo lixeiramente ondulado cara ao oeste con forte presenza de zonas lacustres e unha importante ribeira no principal río colombiano, o Magdalena. Dos 67 km², 6,6 son zonas urbanas e o resto, rurais. A súa poboación ascende a 25.500 habitantes (datos do censo de 2015).

## Notas
Palmar de Varela

**Palmar de Varela** é un concello de Colombia que se atopa no departamento de Atlántico, na marxe occidental do río Magdalena. Este concello é completamente conurbado con Santo Tomás. Ten un único núcleo poboado baixo a súa xurisdición, Burruscos.

## Historia 
A vila foi fundada o 23 de outubro de 1762 por Catalino Varela. O lugar onde comezou a aldea era rico nunha especie de palma chamada palma ou palmeira real, que deu lugar ao nome do concello.
 
A zona foi elevada á categoría de concello en 1857, segregada de Santo Tomás polos esforzos realizados por Pedro Antonio Caballero, motivados polo desenvolvemento da navegación no río Magdalena, desenvolvemento no que a participación da rexión engadiu importancia á poboación.

## Notas
CD59

O **CD59** ou **glicoproteína CD59**, tamén coñecida como **proteína inhibidora do MAC** (MAC-IP), **inhibidor de membrana de lise reactiva** (MIRL) ou **protectina**,  é unha proteína da superficie celular que nos humanos está codificada no xene *CD59* do cromosoma 11. Ten un dominio LU e pertence á familia de proteínas LY6/uPAR/alfa-neurotoxina.

CD59 únese ás células hóspede por unha áncora de glicofosfatidilinositol (GPI). Os microdominios que conteñen colesterol axudan á actividade de CD59 ao estimularen un "punto de evaxinación" na membrana lipídica durante a ensamblaxe do complexo de ataque á membrana (MAC) para impedir a formación de poros e inhibir a lise. Cando a activación do sistema do complemento orixina o depósito de C5b678 nas células hóspede, o CD59 pode impedir que C9 se polimerice e forme o complexo de ataque á membrana do complemento. Pode tamén enviar sinais á célula para realizar medidas activas como a endocitose do complexo CD59-C9.

As mutacións que afectan GPI que reducen a expresión de CD59 e do factor acelerador da descomposición en glóbulos vermellos orixinan hemoglobinuria nocturna paroxística. Unha mutación no GPI e a consecuente redución da expresión de CD59 orixínase por unha mutación con cambio de sentido de cisteína por tirosina, que impide a formación dunha ponte disulfuro, o que acaba por distorsionar a estrutura terciaria da proteína e impedir unha unión axeitada do complexo GPI-CD59.

Os virus como o VIH, o citomegalovirus humano e o da vaccinia incorporan o CD59 da célula hóspede na súa propia envoltura viral para impediren a súa destrución polo complemento. Ademais, o investigouse o CD59 como diana para a inmunoterapia cando se tratan certos cancros, como o cancro de mama. Atopouse que unha vez que se neutralizou o CD59, prodúcese unha regulación á alza de Fas e da caspase-3, creando un aumento da apoptose e a supresión do crecemento tumoral en células MCF-7 (unha liña celular de cancro de mama).

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Ligazóns externas 
* 
*
Juan de Acosta

**Juan de Acosta** é un concello de Colombia que se atopa no departamento de Atlántico. Segundo o censo de 2015 tiña unha poboación de 11.358 habitantes. Limita polo norte co mar Caribe, ao nordeste co concello de Tubará, ao leste co concello de Baranoa, ao sur cos concellos de Piojó e Usiacurí e polo oeste co mar Caribe. Atópase a 40 km de Barranquilla, á que se accede pola estrada de Algodón e a autoestrada ao Mar.

## División político administrativa 
Ademais da cabeceira municipal, Juan de Acosta ten baixo a súa xurisdición os seguintes centros poboados:
* Bocatocino
* Chorrera
* San José de Saco
* Santa Verónica

## Notas
Avenida de Antonio Palacios (Vigo)

A avenida de Antonio Palacios é unha vía urbana da cidade de Vigo. Trátase dunha avenida de dous carrís por sentido e 2,9&nbsp;km de lonxitude a través da beira do río Lagares. Funciona coma unha especie de circunvalación urbana que conecta a avenida de Castrelos coa rotonda que arrodea a antiga estación de autobuses viguesa.

## Toponimia
A avenida recibe o seu nome do arquitecto porriñés Antonio Palacios, cuxo legado na cidade inclúe edificios senlleiros coma o teatro García Barbón ou o edificio do Club Náutico. Palacios incluso deseñou un plano urbanístico para a cidade denominado *Plan Palacios*, que finalmente foi desbotado en 1937.

## Morfoloxía 
O seu trazado sinuoso percorre un área pouco poboada, incluso rural ou semiurbana, á beira do río Lagares, atravesando as parroquias de Sárdoma e Freixeiro. Constitúe a primeira circunvalación da cidade, e funciona coma unha autovía, xa que só permite o tráfico de automóbiles, e non presenta beirarrúas.

Comezou a construírse no ano 1994 e rematouse no 1997.

## Notas 
## Véxase tamén 
### Outros artigos 
* Plan Palacios
* Antonio Palacios
Avenida de Samil

A **avenida de Samil** é unha vía urbana da cidade galega Vigo. Ten unha extensión de 2,6&nbsp;km, e percorre o litoral sur vigués á altura da praia de Samil, a través das parroquias de Alcabre e Navia. A avenida ten un largo variable, cun carril por sentido na parte norte e dous na parte sur. Comeza na confluencia coa avenida da Atlántida, sendo practicamente unha extenión desta, e finaliza ao chegar ao río Lagares, lugar onde comezan as rúa de Canido ou PO-324.

## Historia 
Inicialmente coñeceuse como avenida de Samil o tramo urbano que conectaba o barrio de Coia coa praia de Samil, avenida que se inaugurou en 1968 mais que na actualidade se corresponde coa avenida de Castelao.

En 2024 realizouse unha humanización na que se instalaron bancos, novas farolas e se ampliaron as beirarrúas nun actuación cun orzamento de 2,3 millóns de euros.

## Edificios e monumentos singulares 
* Verbum - Casa das Palabras. Nº 17. Museo interactivo sobre a linguaxe, os idiomas e as letras.
* O rapto de Europa, na rotonda na que conflúe a avenida de Europa.

## Galería de imaxes

Ficheiro:Verbum - Casa das palabras.jpg|Casa das palabras.
Ficheiro:Hotel Samil, Vigo.JPG|Hotel Samil
Ficheiro:Vigo Samil - panoramio.jpg|*O rapto de Europa* iluminado.

## Notas 
## Véxase tamén
### Outros artigos
* Paseo marítimo de Samil
* Praia de Samil
Rúa da Coruña (Vigo)

A **rúa da Coruña** é unha vía urbana da cidade de Vigo. Comeza na praza de América e remata na praza da Industria Conserveira. Ten unha lonxitude de 850 metros, e conecta o barrio de Coia co litoral vigués, no barrio de Bouzas, nunha pronunciada pendente de varios carrís en cada sentido.

Foi denominada así en 1920.

## Notas 
## Véxase tamén
### Outros artigos
* Coia
Adherencia inmunitaria

A **adherencia inmunitaria** é un proceso de adherencia celular descrito por Nelson (1953) para unha reacción imunolóxica in vitro entre eritrocitos normais e unha ampla variedade de microorganismos sensibilizados co seu anticorpo específico e o complemento, no cal os eritrocitos se adherían aos microorganismos.

Este proceso in vitro é agora explicado como unha reaccion de unión dependente do complemento dos eritrocitos cos microorganismos no cal interveñen anticorpos específicos. O proceso da reacción é o seguinte: calquera microorganismo pode unirse a anticorpos específicos que se formaron contra el, os cales activan a vía clásica do sistema do complemento. A fervenza de reaccións empeza a funcionar a partir do C1, e os distintos compoñentes do complemento que se van formando permanecen unidos á superficie do microbio. Como os eritrocitos de primates expresan o receptor do complemento 1 (CR1) na súa superficie e teñen especificidade de unión cos compoñentes do complemento C4b, C3b ou iC3b, os eritrocitos acumúlanse sobre o microbio ao unirse ao complexo CR1-complemento.

## Función da adherencia inmunitaria in vivo 
Os eritrocitos humanos expresan de 100 a 1000 moléculas de CR1 por célula, sendo o número medio de aproximadamente 300, e a cantidade é unha característica herdada. Os inmunocomplexos unidos aos eritrocitos son eliminados da circulación, o que se supón impide que se depositen nos tecidos, por exemplo, no glomérulo renal. Os eritrocitos que levan inmunocomplexos unidos atravesan os sinusoides do fígado e bazo, onde se encontran con fagocitos. Os fagocitos que expresan os receptores CR1, CR3, e o fragmento Fcγ efectúan unha transferencia dos inmunocomplexos ás súas superficies. Entón os eritrocitos abandonan o fígado e o bazo deixando os inmunocomplexos e seguen actuando na seguinte rolda de transferencia dos inmunocomplexos despois de adherirse de novo a eles.

## Notas 
## Véxase tamén 
### Outros artigos 
* Adherencia celular
Puerto Colombia

**Puerto Colombia** é un concello de Colombia que se atopa no departamento de Atlántico. Segundo os datos do censo de 2015, ten unha poboación de 48.070 habitantes. Polo norte e oeste limita coas costas do mar Caribe, e polo leste con Barranquilla.

## División político administrativa 
Ademais da súa cabeceira municipal, Puerto Colombia ten baixo a súa xurisdición os seguintes centros poboados:

* Sabanilla Montecarmelo
* Salgar

## Notas
Concello de Torsås

**Torsås** é un concello sueco no condado de Kalmar. A súa capital é a localidade de Torsås.

A área que conforma o concello está dominada por terreo boscoso e agrícola, que son a base para dúas importantes actividades económicas do municipio, a silvicultura e a agricultura. Porén, estas víronse eclipsadas nos últimos anos pola industria manufactureira e o turismo.

A poboación no concello aumentou ata o ano 1980, pero a partir de entón foi decrecendo de forma constante ata mediados da década de 2010, cando a tendencia cambiou. No ano 2024 o municipio tiña unha poboación de 6 984 habitantes. 

## Notas
Concello de Uppvidinge

**Uppvidinge** é un concello sueco no condado de Kronoberg. A súa capital é a localidade de Åseda.

A área que conforma Uppvidinge é, en relación co resto do sur de Suecia, a dun municipio forestal de terras altas. No norte, ao igual que na localidade de Lenhovda, hai paisaxes agrícolas pequenas ao redor de granxas e aldeas. 

O concello ten unha longa tradición industrial, principalmente relacionada coa madeira, o metal e o vidro. Por exemplo, xa no século XVIII existía unha ferrería onde se facían cravos a carón do río Alsterån. A principios da década de 2020 algo menos da metade dos empregados do municipio traballaban na industria manufactureira.

Dende a fundación do concello en 1971 a tendencia de poboación foi negativa, con excepcións durante algúns anos da década dos 90 e na segunda metade da década de 2010. No ano 2024 a poboación do concello era de 9 061 habitantes. 

## Notas
Sabanagrande, Atlántico

**Sabanagrande** é un concello de Colombia que se atopa no departamento de Atlántico. Segundo os datos do censo de 2015, ten unha poboación de 31.678 habitantes.

## Xeografía 
O seu territorio é chairo e cálido, cunhas temperaturas medias de 36 graos. A zona próxima ao río Magdalena é pantanosa e alimenta varias lagoas, entre elas o Convento, Guartinaja e Sabanagrande. Atópase a 19 km da capital do departamento, Barranquilla. É un concello á beira do río Magdalena, a 8 km do Aeroporto Internacional Ernesto Cortissoz.

## Notas
Suan

**Suan** é un concello de Colombia que se atopa no departamento de Atlántico. Segundo os datos do censo de 2015, ten unha poboación de 8.752 habitantes.

## Historia 
Foi fundada o 27 de xuño de 1827 por Diego Martín De León. Nun principio, os pequenos barcos de vapor que navegaban polo río Magdalena empregaban este concello como porto para cargar combustible.

## Notas
Usiacurí

**Usiacurí** é un concello de Colombia que se atopa no departamento de Atlántico. Segundo os datos do censo de 2017, ten unha poboación de 9.490 habitantes. Coñécese como "O Belén Atlántico" en alusión á tradición do Nadal que evocan as súas pintorescas casas construídas sobre unha topografía irregular. Ademais, o municipio ten varios conxuntos de interese cultural e turístico como o Ben Patrimonial Julio Flórez onde viviu os seus últimos 15 anos de vida o poeta Julio Flórez e as fontes de augas medicinais.

## Toponimia 
O seu nome está formado pola combinación dos termos *Usía* que significa Señoría, e *Curí*, o nome do cacique que alí vivía.

## Notas
Achí, Bolívar

**Achí** é un concello de Colombia que se atopa no departamento de Bolívar. Segundo os datos do censo de 2015, ten unha poboación de 23.051 habitantes. A cabeceira municipal sitúase na marxe esquerda do río Cauca, preto do límite co departamento de Sucre, na chamada depresión de Momposina.

O concello de Achí limita co concello de Magangué polo norte; cos concellos de Pinillos e Tiquisio polo leste; Montecristo e San Jacinto del Cauca polo sur; e co departamento de Sucre polo oeste, cos municipios de Majagual e Guaranda. A súa economía baséase na agricultura, a gandería e a pesca.

## División político administrativa 
Ademais da súa cabeceira municipal, Achí ten baixo a súa xurisdición os seguintes centros poboados:

* Algarrobo
* Bomba
* Boyacá
* Buenavista
* Buenos Aires
* Centro Alegre
* Guacamayo
* Los Nísperos
* Paraíso Sincerín
* Payandé
* Playa Alta
* Providencia
* Puerto Isabel
* Puerto Venecia
* Río Nuevo
* Santa Lucia
* Tacuya Alta
* Tres Cruces

## Notas
Santa Lucía, Atlántico

**Santa Lucía** é un concello de Colombia que se atopa no departamento de Atlántico. Segundo os datos do censo de 2015, ten unha poboación de 17.104 habitantes.

## División político administrativa 
Ademais da súa cabeceira municipal, Santa Lucía ten baixo a súa xurisdición o seguinte centro poboado: Algodonal, ademais das seguintes vereas: Bonguito, El Diquito, Flechita, La Esmeralda, La Isla e Sanaguare.

## Notas
Concello de Skara

**Skara** é un concello sueco no condado de Västra Götaland, anteriormente pertencente ao desaparecido condado de Skaraborg. A súa capital é a localidade de Skara.

A parte oriental do municipio está dominada pola meseta Billingen e por unha paisaxe de kames. Ao norte a paisaxe transiciona cara áreas de morenas, cantos rolados e campos de area. A parte sur está formada por unha área cha de morenas  

A industria agrícola emprega a unha maior proporción de persoas no municipio que a media do resto de Suecia. Ademais, moitas das empresas máis grandes do municipio estaban relacionadas coa agricultura. 

Desde a constitución do municipio en 1971 ata os anos 90, a poboación aumentou lentamente. Posteriormente mantívose estable e no ano 2024 o concello tiña 18 707 habitantes. 

## Notas
An Hyang

**An Hyang** (en hangeul: 안향; en hanja: 安珦), tamén coñecido como **An Yu** (en hangeul: 안유; en hanja: 安裕), nado en Yeongju (na actual Corea do Sur) en 1243 e finado o 12 de setembro de 1306, foi un influente erudito confuciano do clan Sunheung An, considerado o fundador do neoconfucianismo en Corea.

## Traxectoria 
An Hyang naceu en Yeongju, no reino de Goryeo, en 1243. Dende pequeno, gozou lendo e escribindo, investigando e aprendendo. Aos 18 anos, aprobou os exames de acceso ao funcionariado, polo que foi nomeado censor. A continuación, foi trasladado á Academia Hanlin. O Goryeo daquel tempo fora invadido pola dinastía Yuan, de orixe mongol; tras a supresión da rebelión Sambyeolcho, o goberno decidiu trasladar a súa capital a Ganghwa.

Está considerado o introdutor do neoconfucianismo en Goryeo. An Hyang viaxou á China, onde transcribiu as obras de Zhu Xi, levando as súas copias e retratos de Confucio e Zhu Xi de volta a Corea. A súa intención era substituír o budismo coa súa versión do confucianismo.
Concello de Rättvik

**Rättvik** é un concello sueco no condado de Dalarna. A súa capital é a localidadde de Rättvik. No ano 2024 o municipio tiña unha poboación de 10 998 habitantes.

## Xeografía 
O concello de Rättvik atópase no nordés do condado de Dalarna. Ao norte limita co municipio de Ljusdal e ao leste co de Ovanåker, os dous no condado de Gävleborg. Ao sueste limita co municipio de Falu, ao sur co de Leksand, ao suroeste co de Mora e ao oeste co de Orsa, todos ele no condado de Dalarna.

## Notas
Concello de Ronneby

**Ronneby** é un concello sueco no condado de Blekinge. A súa capital é a localidade de Ronneby.

A topografía do municipio divídese en diferentes zonas de altitude, a maioría das cales están cubertas de bosque. Unha meseta primitiva érguese ao norte pero transfórmase en chairas ao sur.

Dende mediados dos anos 80 o sector servizos ten un papel cada vez maior dentro da economía local. Con todo, tradicionalmente, a economía local estivo dominada pola administración pública, a silvicultura, a agricultura e a manufactura a pequena escala.

Dende a fundación co concello en 1971 a súa poboación mantívose estable e no ano 2024 tiña 28 741 habitantes.

## Notas
Concello de Skinnskatteberg

**Skinnskatteberg** é un concello sueco no condado de Västmanland. A súa capital é a localidade de Skinnskatteberg.

A parte noroeste de Skinnskatteberg está formada por terreo montañoso e no sueste o terreo transiciona a unha chaira. A industria madereira constituíu tradicionalmente a base da economía local.

Dende a fundación do concello en 1971 a poboación disminuíu e no ano 2024 o concello tiña 4 256 habitantes. O concello de Skinnskatteberg é o máis pequeno do condado de Västmanland en termos de poboación.

## Notas
Concello de Söderhamn

**Söderhamn** é un concello sueco no condado de Gävleborg. A súa capital é a localidade de Söderhamn.

O municipio está dominado por unha chaira costeira lixeiramente ondulada. No extremo oeste, a chaira pasa a un terreo montañoso máis elevado. A través do concello flúe o río Ljusnan.

A principios da década de 2020 a industria forestal e madereira tiñan unha grande importancia dentro do tecido industrial do municipio, e a industria da enxeñería do concello estaba moi vinculada a ese sector.

Dende o ano 1975 a poboación de Söderhamn diminuíu, aínda que a partir de 2010 comezou a medrar levemente. No ano 2024 o concello tiña 24&nbsp;545 habitantes. 

## Notas
Concello de Strömsund

**Strömsund** ñe un concello sueco no condado de Jämtland. A súa capital é a localidade de Strömsund.

No noroeste do municipio hai montañas relativamente baixas mentres que que no suroeste atópase un terreo de monte rico en lagos. A agricultura e a silvicultura tradicionais desapareceron case por completo e no seu lugar medrou o sector industrial.

A tendencia de poboación dende a década de 1930 vén sendo negativa, e entre 1960 e 2015 o concello perdeu máis da metade dos seus habitantes, que en decembro de 2024 eran 11 023.

## Xeografía 
O concello limita ao oeste co municipio de Krokom e cos concellos noruegueses de Røyrvik e Lierne, no condado de Trøndelag, ao sur cos de Östersund e Ragunda no condado de Jämtlands, ao norte cos de Dorotea e Vilhelmina no condado de Västerbotten, e ao leste co de Sollefteå en Västernorrland. O concello atópase nas provincias históricas de Jämtland e Ångermanland, cunha pequena cuña ao norte do lago Tåsjön en Lappland.

## Notas
Lingua ga

miniatura|Falante de lingua ga.
A **lingua ga** é unha lingua kwa falada en Ghana polo pobo ga, dentro e ao redor da capital Accra. Tamén hai algúns falantes en Togo, Benín e o oeste de Nixeria. Ten unha distinción fonémica entre tres lonxitudes de vogais.

## Distribución xeográfica 
O ga fálase no sueste de Ghana, dentro e arredor da capital Accra. Ten relativamente pouca variación dialectal. Aínda que o inglés é o idioma oficial de Ghana, o ga é un dos 16 idiomas nos que a Oficina de Linguas de Ghana publica material.

## Notas 
## Véxase tamén 
### Bibliografía 
* 
* 
* 
* 
* 
* 
*
Paulo (nome)

[dereita|miniatura|O [Paulo de Tarso|apóstolo Paulo.]]
**Paulo** é un nome propio masculino galego e portugués. En galego tamén ten a variante **Paulos** (co -s no nominativo conservado). A súa orixe é o latín  'pequeno', de Paullus, cognome romano se cadra derivado dun alcume da gens Aemilia.

En xaneiro de 2023 existían 421 varóns en Galicia co nome Paulo, cunha media de idade de 25,9 anos.

## Noutras linguas 
* Alemán: Paulus
* Aragonés: Paúl, Paulo, Pavlo
* Catalán: Pau
* Castelán: Pablo
* Éuscaro: Paul, Paulo
* Francés: Paul
* Húngaro: Pál	
* Inglés: Paul
* Italiano: Paolo
* Portugués: Paulo
* Romanés: Pavel, Paul	
* Ruso: Pavel

## Notas 
## Véxase tamén 
### Outros artigos 
* Paulo de Tarso
* Paula
* Lista de nomes masculinos en galego
* Lista de nomes masculinos galegos máis comúns
### Ligazóns externas 
* Guía de nomes galegos. Nomes masculinos Real Academia Galega
Concello de Sunne

**Sunne** é un concello sueco situado no centro do condado de Värmland. A súa capital é a localidade de Sunne.

A paisaxe caracterízase por fortes contrastes entre quilómetros de mesetas montañosas cubertas de bosque de coníferas e vales abertos e cultivados. A industria forestal, con empresas como a fábrica de papel Rottneros Bruk, dominou durante moitos anos a economía local. A fabricación de papel aínda ten moito peso, pero co tempo a actividade económica foise diversificando.

Dende a fundación do concello en 1971 a poboación mantívose estable e no ano 2024 o municipio tiña 13 356 habitantes.

## Historia administrativa 
A área do concello correspóndese á das parroquias de Gräsmark, Lysvik, Sunne, Västra Ämtervik e Östra Ämtervik. Nesas parroquias fundáronse coa reforma municipal de 1862 concellos rurais co mesmo nome.

A localidade municipal de Sunne estableceuse no concello rural de Sunne o 16 de decembro de 1904 e disolveuse a finais de 1919, cando se fundou o *köping* de Sunne como unha excisión do concello. O köping incorporou en 1936 as áreas de Skäggeberg e Åmberg, e en 1940 as de Leran e Sundsberg, todas elas pertencentes a concellos rurais.

Coa reforma municipal de 1952 creouse o gran concello de Stora Sunne (a partir dos anteriores concellos rurais de Sunne, Västra Ämtervik e Östra Ämtervik), mentres que os municipios rurais de Gräsmark e Lysvik, ao igual que o köping de Sunne, permaneceron sen cambios. Porén, en 1963 Stora Sunne pasou a formar parte do köping de Sunne.

O actual municipio de Sunne naceu coa reforma municipal de 1971 a partir do köping de Sunne e dos concellos rurais de Gräsmark e Lysvik.

## Xeografía 
O concello de Sunne limita ao oeste co municipio de Arvika, ao sur co de Kil, ao sueste co de Forshaga, ao leste cos de Hagfors e Munkfors, e ao norte co de Torsby, todos eles no condado de Värmland.

### Topografía e hidrografía 
A topografía do concello caracterízase polos fortes contrastes entre quilómetros de mesetas montañosas cubertas de bosque de coníferas e vales abertos e cultivados. O leito rochoso está formado principalmente de gneises vermellos e está case completamente cuberto por morena. No concello atópanse os lagos Frykensjöarna que están no val de fractura con dirección norte-sur Fryksdalen. O val ensánchase na bifurcación cara o val do Rottnen no oeste ata unha chaira de arxila fértil. Esta chaira continua cara o nordés arredor do río Björkälven, que se sitúa nun val paralelo. Nos vales hai elementos de bosques temperados caducifolios, prquenos bosques de bidueiros e prados ricos en herbas, que tamén existen como áreas illadas na zona forestal.

Entre os montes do municipio están o Blåbärskullen e o Tossebergsklätten (tamén coñecido como Gurlita klätt) e entre os cursos de auga están os ríos Björka, Granån e Kymsälven.

## Notas
Ballot (automóbil)

**Ballot** foi un fabricante francés, inicialmente de motores, que tamén fabricou automóbiles entre 1919 e 1932. Ernest Ballot fíxose coñecido como deseñador de motores fiables. Axudou a Ettore Bugatti no desenvolvemento dos seus primeiros motores.

## Orixes 
Ernest Ballot e Julien Faivre fundaron a súa empresa no Boulevard Brune, no centro sur de París en 1905. O irmán de Ernest Ballot, Albert, tamén estivo implicado no inicio da vida da empresa.> Ernest Ballot era un antigo oficial naval, o que explica a "áncora" que figuraba nos distintivos dos coches.

Antes da Primeira Guerra Mundial a fábrica concentrábase nos motores mariños e industriais, e dende 1910 ou 1911 tamén ofreceron motores de automóbil.

A empresa refundouse como **Etablissements Ballot SA** en 1910.

## Éxitos deportivos 
left|thumb|1920 Ballot 3/8 LC
Hai poucos indicios de que o propio Ernest Ballot se interesase polos automóbiles ata decembro de 1918.
thumb|1920 Ballot

Seguiron máis éxitos, a ambos os dous lados do Atlántico. DePalma quedou segundo no Gran Premio de Francia de 1921 e o piloto francés Jules Goux terminou terceiro. Goux gañou o Gran Premio de Italia inaugural en Brescia, Italia en 1921, pilotando un Ballot. O segundo lugar foi o líder do equipo Jean Chassagne nun coche irmán, un ano antes, en 1920, Chassagne fixo a volta rápida do ano no BARC en Brooklands nun Ballot de 4,9 litros, quedando de novo segundo. Un Ballot cun motor de 4,9 litros de oito cilindros en liña competiu no Gran Premio de Francia de 1921.

## Coches de estrada 
thumb|Ballot 2LTS Cabriolet (1925)

Ademais dos motores de carreiras, a compañía fabricou unha gama de motores de estrada que se instalaron nos seus propios coches de produción.

O primeiro dos coches de estrada propios de Ballot foi o Ballot deportivo de 2 litros de 1921. En 1923 seguiu a Ballot 2 LT e unha versión deportiva, Ballot 2 LTS. 
[thumb|Ballot RH3 Berline (1930), [Cité de l'Automobile, Mulhouse, Francia]]
No momento do 19º Salón do Automóbil de París en outubro de 1924, Ballot estableceuse no mercado como produtor de coches caros para estrada con un rendemento espectacular. O turismo deportivo de 2 litros volveu aparecer no stand do fabricante no salón. O coche aínda usaba un motor de catro cilindros con árbore de levas en cabeza de 1.994 cc,

## Notas
## Véxase tamén
### Bibliografía
### Outros artigos
### Ligazóns externas
* Company history at RitzSite
* https://web.archive.org/web/20040821042643/http://vea.qc.ca/vea/marques1/ballot.htm
* Memories of the 1921 French Grand Prix relating to the Ballot racer
Concello de Surahammar

**Surahammar** é un concello sueco situado no centro do condado de Västmanland. A súa capital é a localidade de Surahammar. No ano 2024 o municipio tiña unha poboación de 9 845 habitantes.

## Xeografía 
O concello de Surahammar limita ao noroeste co municipio de Fagersta, ao nordés co de Sala, ao sueste co de Västerås, ao sur co de Hallstahammar, ao suroeste co de Köping, e ao oeste co de Skinnskatteberg, todos eles no condado de Västmanland.

## Notas
Concello de Torsby

**Torsby** é un concello sueco no condado de Värmland. A súa capital é a localidade de Torsby.

A área que conforma o concello é bastante accidentada, coas montañas e macizos máis altos que se elevan ata 300 m sobre a contorna. A través do concello flúen os ríos Klarälven, Röjdån e Ljusnan-Mangslidälven.

A principios da década de 2020 a silvicultura e a transformación de materias primas forestais eran as actividades económicas máis importantes do concello.

Dende a década de 1930 o concello foi perdendo poboación, e no ano 2024 Torsby contaba con 11 321 habitantes. 

## Notas
Concello de Skövde

**Skövde** é un concello sueco no condado de Västra Götaland, e que anteriormente pertencía ao desaparecido condado de Skaraborg. A súa capital é a cidade de Skövde. No ano 2024 o municipio tiña unha poboación de 57 995 habitantes.

## Historia administrativa 
A área do concello correspóndese coa das parroquias de Berg, Binneberg, Böja, Edåsa, Flistad, Forsby, Frösve, Götlunda, Hagelberg, Horn, Häggum, Lerdala, Ljunghem, Locketorp, Norra Kyrketorp, Ryd, Rådene, Sjogerstad, Skövde, Suntetorp, Sventorp, Säter, Timmersdala, Vad, Varola, Våmb, Väring, Värsås e Öm. Nesas parroquias fundáronse coa reforma municipal de 1862 concellos rurais co mesmo nome, agás na de Suntetorp que fundou un concello xunto coa da Sventorp. Na zona tamén se atopaba a cidade de Skövde na que en 1863 se creou un concello urbano. O concello rural de Skövde incorporaríase en 1914 ao urbano.

A localidade municipal de Tidan estableceuse o 26 de novembro de 1937 e disolveuse ao final de 1957.

Coa reforma municipal de 1952 creáronse cinco grandes concellos na zona: *Binneberg* (a partir dos anteriores concellos rurais de Binneberg, Frösve, Horn, Locketorp, Säter e Väring), *Skultorp* (de Hagelberg, Häggum, Norra Kyrketorp, Rådene e Sjogerstad), *Tidan* (de Flistad, Götlunda e Vad), *Timmersdala* (de Berg, Böja, Lerdala e Timmersdala) e *Värsås* (de Edåsa, Forsby, Ljunghem, Mofalla, Sventorp, Varola e Värsås). Ao mesmo tempo os concellos rurais de Ryd, Våmb e Öm incorporáronse á cidade de Skövde.

O actual concello de Skövde naceu coa reforma municipal de 1971 a partir da cidade de Skövde, os concellos rurais de Binnebergs, Skultorps, Tidans e Timmersdala, e a parte principal do municipio de Värsås (agás a parroquia de Mofalla).

## Xeografía 
O concello está situado na parte nororiental da provincia histórica de Västergötland e limita ao norte co municipio de Mariestad, ao nordés co de Töreboda, ao leste co de Tibro, ao sueste co de Hjo, ao sur co de Tidaholm, ao suroeste co de Falköping, e ao oeste cos concellos de Skara e Götene. Un tramo do río Tidan forma a fronteira co municipio de Tibro. 

## Notas
Vitoria (nome)

**Vitoria** é un nome propio feminino galego. Esta forma escrita tamén é común co asturiano e co aragonés. A súa orixe relaciónase popularmente co latín *Victor*, de vinco, vincere, que quere dicir 'vencedor', mais procede dun nome persoal máis antigo, *Vitorius*, *Viturius*, de orixe etrusca. En galego, tamén ten os hipocorísticos **Vivi**, **Totora** e **Vitola**.

## Noutras linguas 
* Alemán: Vicki (hip.), Viktoria
* Aragonés: Vitoria
* Asturiano: Vitoria
* Castelán: Victoria
* Catalán: Victòria
* Éuscaro: Viktoria / Gurenda / Garaitza / Garaipen / Garaiñe / Bittore / Bitori
* Francés: Victoire
* Inglés: Vicky (hip.) / Victoria
* Italiano: Vittoria
* Portugués: Vitória
* Romanés: Victoria

## Notas 
## Véxase tamén 
### Outros artigos 
* Vítor
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega